b"\n_START_ARTICLE_\nIchir\xc5\x8d Matsui\n_START_SECTION_\nCarrera pol\xc3\xadtica\n_START_PARAGRAPH_\nMatsui entr\xc3\xa0 en pol\xc3\xadtica en abril del 2003 quan va ser elegit membre de l'Assemblea Prefectural d'Osaka, on va servir tres legislatures consecutives. Fou membre del Partit Liberal Democr\xc3\xa0tic fins el 2010, exercint diversos c\xc3\xa0rrecs de responsabilitat en la c\xc3\xbapula del partit en la regi\xc3\xb3.\n_START_SECTION_\nPartit de la Restauraci\xc3\xb3 d'Osaka i Partit de la Restauraci\xc3\xb3 del Jap\xc3\xb3\n_START_PARAGRAPH_\nL'abril del 2010 Matsui es va convertir en el primer Secretari General del recentment fundat partit regional Partit de la Restauraci\xc3\xb3 d'Osaka. En setembre de 2012 tamb\xc3\xa9 es va convertir en el Secretari General fundador del nou partit d'\xc3\xa0mbit nacional, Partit de la Restauraci\xc3\xb3 del Jap\xc3\xb3.\n_START_SECTION_\nGovernador d'Osaka\n_START_PARAGRAPH_\nDespr\xc3\xa9s que T\xc5\x8dru Hashimoto decid\xc3\xads dimitir com a governador d'Osaka amb la intenci\xc3\xb3 de conc\xc3\xb3rrer a les eleccions a alcalde d'Osaka en un esfor\xc3\xa7 per unificar les dues institucions, com era el seu pla, Matsui va presentar-se per a governador d'Osaka per a reempla\xc3\xa7ar-lo. Matsui fou elegit governador en novembre de 2011._NEWLINE_Matsui fou reelegit per una segona legislatura el 2015 obtenint una vict\xc3\xb2ria aclaparadora sobre els seus contrincants.\n_START_SECTION_\nAlcalde d'Osaka\n_START_PARAGRAPH_\nL'abril del 2019 va guanyar les eleccions a alcalde d'Osaka en el marc de les Eleccions locals unificades japoneses de 2019."